section_heading: Vojna karijera
paragraph_text: Nakon oporavka Lans se 1901. vraća u Njemačku gdje ponovno služi u stožeru mornarice, nakon čega je 1904. unaprijeđen u čin kapetana kada postaje i zapovjednikom bojnog broda SMS Kaiser Wilhelm II. Godine 1906. promaknut je u kontraadmirala, dok 1909. postaje inspektorom torpednog sustava njemačke mornarice na kojem mjestu se zalagao za veću izgradnju torpednih čamaca. Godine 1912. unaprijeđen je u čin viceadmirala, te postaje zapovjednikom 1. eskadre bojnih brodova Flote otvorenog mora na kojem mjestu dočekuje i početak Prvog svjetskog rata.